4.

Condiții specifice privind randamentul energetic sezonier aferent încălzirii spațiului (a) În cazul tuturor aparatelor pentru încălzire locală, indicele de eficiență energetică (EEI) se definește după cum urmează: Unde — ηS,on este randamentul energetic sezonier aferent încălzirii spațiilor în modul activ, exprimat în % și calculat conform punctului 4 litera (b); — BLF este factorul de etichetare a biomasei, care este egal cu 1,45 în cazul aparatelor pentru încălzire locală cu biomasă și cu 1 în cazul aparatelor pentru încălzire locală cu combustibili fosili; — F(2) este un factor de corecție, exprimat în %, care reprezintă o contribuție pozitivă la indicele de eficiență energetică, datorată contribuțiilor ajustate ale controlului confortului termic interior, ale căror valori se exclud reciproc, nu se pot însuma; — F(3) este un factor de corecție, exprimat în %, care reprezintă o contribuție pozitivă la indicele de eficiență energetică, datorată contribuțiilor ajustate ale controlului confortului termic interior, ale căror valori se pot însuma; — F(4) este un factor de corecție, exprimat în %, care reprezintă contribuția negativă a consumului auxiliar de energie electrică la indicele de eficiență energetică; — F(5) este un factor de corecție, exprimat în %, care reprezintă contribuția negativă a consumului de energie al flăcării pilot permanente la indicele de eficiență energetică; (b) Randamentul energetic sezonier aferent încălzirii spațiilor în modul activ se calculează după cum urmează: η S,on = η th,nom Unde — ηth,nom este randamentul util la putere termică nominală, pe baza PCN. (c) Factorul de corecție F(2) care reprezintă o contribuție pozitivă la indicele de eficiență energetică, datorată contribuțiilor ajustate ale controlului confortului termic interior, ale căror valori se exclud reciproc sau care nu se pot însuma, se calculează după cum urmează: În cazul tuturor aparatelor pentru încălzire locală, factorul de corecție F(2) este egal cu unul din factorii menționați în tabelul 4, în funcție de caracteristica de control care se aplică. Se poate selecta o singură valoare. Tabelul 4 Factorul de corecție F(2) În cazul în care produsul este echipat cu (se poate aplica o singură opțiune): F(2) În cazul aparatelor pentru încălzire locală cu combustibil: cu o singură treaptă de putere termică, fără controlul temperaturii camerei 0,0 % două sau mai multe trepte de putere manuale, fără controlul temperaturii 1,0 % cu controlul temperaturii camerei prin intermediul unui termostat mecanic 2,0 % cu control electronic al temperaturii camerei 4,0 % cu control electronic al temperaturii camerei și cu temporizator cu programare zilnică 6,0 % cu control electronic al temperaturii camerei și cu temporizator cu programare săptămânală 7,0 % De la 1 ianuarie 2022, F(2) este egal cu zero în cazul aparatelor pentru încălzire locală cu combustibil solid cu emisii atunci când controlul temperaturii este fixat la puterea termică minimă, la un nivel mai ridicat decât se stabilește în anexa II punctul 2 din Regulamentul (UE) 2015/1185 al Comisiei (1). Puterea termică pentru această reglare trebuie să nu depășească 50 % din puterea termică nominală. De la 1 ianuarie 2022, dacă F(2) nu este egal cu zero, documentația tehnică trebuie să cuprindă informațiile relevante privind emisiile la puterea termică minimă. (d) Factorul de corecție F(3) care reprezintă o contribuție pozitivă la indicele de eficiență energetică, datorată contribuțiilor ajustate ale controalelor confortului termic interior, ale căror valori se pot însuma, se calculează după cum urmează: În cazul tuturor aparatelor pentru încălzire locală, factorul de corecție F(3) este suma valorilor menționate în tabelul 5, în funcție de caracteristica (caracteristicile) de control care se aplică. Tabelul 5 Factorul de corecție F(3) În cazul în care produsul este echipat cu (se pot aplica mai multe opțiuni): F(3) În cazul aparatelor pentru încălzire locală cu combustibil: controlul temperaturii camerei, cu detectarea prezenței 1,0 % controlul temperaturii camerei, cu detectarea unei ferestre deschise 1,0 % cu opțiune de control la distanță 1,0 % De la 1 ianuarie 2022, F(3) este egal cu zero în cazul aparatelor pentru încălzire locală cu combustibil solid cu emisii atunci când controlul temperaturii este fixat la puterea termică minimă, la un nivel mai ridicat decât se stabilește în anexa II punctul 2 din Regulamentul (UE) 2015/1185. Puterea termică pentru această reglare trebuie să nu depășească 50 % din puterea termică nominală. De la 1 ianuarie 2022, dacă F(3) nu este egal cu zero, documentația tehnică trebuie să cuprindă informațiile relevante privind emisiile la puterea termică minimă. (e) Factorul de corecție F(4) corespunzător consumului auxiliar de energie se calculează după cum urmează: Acest factor de corecție ia în considerare consumul auxiliar de energie electrică în modul activ și în modul standby. În cazul tuturor aparatelor pentru încălzire locală, corecția aferentă consumului auxiliar de energie electrică se calculează după cum urmează: Unde — elmax este consumul de energie electrică la puterea termică nominală, exprimat în kW; — elmin este consumul de energie electrică la puterea termică minimă, exprimat în kW. În cazul în care produsul nu oferă o putere termică minimă, trebuie folosit consumul de energie electrică la puterea termică nominală; — elsb este consumul de energie electrică al produsului în modul standby, exprimat în kW; — Pnom este puterea termică nominală a produsului, exprimată in kW. (f) Factorul de corecție F(5) corespunzător consumului de energie al unei flăcări pilot permanente se calculează după cum urmează: Acest factor de corecție ia în considerare puterea consumată de flacăra pilot permanentă. În cazul tuturor aparatelor pentru încălzire locală, factorul de corecție se calculează după cum urmează: Unde — Ppilot reprezintă consumul flăcării pilot permanente, exprimat în kW; — Pnom este puterea termică nominală a produsului, exprimată in kW.